|  |
| --- |
| **SERVICEERKLÆRING**  **Hjemmesykepleie**  Helse- og omsorgstjenesteloven § 1-1 og § 4-1/Lov om kommunale helse- og omsorgstjenester, § 3-1 og §3-2 nr. 6 |
| **MÅLSETTING:** |
| Den som lider av en sykdom eller har nedsatt funksjonsevne skal kunne få tilbud om pleie og omsorg i eget hjem.  Det skal arbeides forebyggende for å unngå ytterligere reduksjon av funksjonsnivået.  Tilbudet skal være et reelt alternativ til opphold i institusjon. |
| **HVEM KAN SØKE?** |
| Alle som oppholder seg i Hægebostad kommune og har et særlig hjelpebehov på grunn av sjukdom og/eller nedsett funksjonsevne.  Også pårørende, sykehus, fastleger, verger o.a. kan søke. |
| **HVA SLAGS TJENESTER KAN VÆRE AKTUELLE?** |
| * Råd, veiledning, opplæring * Hjelp til å ivareta personlig hygiene * Hjelp til ernæring * Opplæring og vedlikehold av ferdigheter * Sårbehandling, prøvetaking m.v. når en ikke er mobil, eller på vegne av legekontoret etter avtale enhetene i mellom. * Dersom det er nødvendig blir det gitt opplæring/ veiledning i bruk og administrering av medisin. * Pleie av alvorlig syke og døende * Formidling av kontakt til andre * Tilsyn |
| **NÅR ER TJENESTEN TILGJENGELIG?** |
| Hjemmesykepleie er en døgntjeneste og kan ytes 24 timer i døgnet.  Likevel vil det på kveld, natt, helg og i høytider kunne være mindre kapasitet enn på dagtid virkedager. |
| **HVA SLAGS OPPGAVER GIS DET IKKE HJELP TIL?** |
| * Transport * Levering av resepter til apoteket * Uthenting av medisiner fra apoteket * Utfylling av søknader * Det gis ikke hjelp til oppgaver brukeren selv kan utføre * Oppgaver som skal og bør utføres av legekontoret * Større mengder vedbæring, strøing, snøskuffing, fotpleie, frakte søppeldunk til veien o.l. |
| **HVORDAN TILDELES HJEMMESYKEPLEIE?** |
| Hjelpen blir tilpasset den enkelte ut fra ei faglig vurdering i HST – Hægebostad Sentrale Tiltaksteam.  Søknadene behandles konfidensielt.  Nye søknader blir fortløpende lagt inn i en saksbehandlingsprotokoll.  Tiltaksteamet, som har møte en gang i måneden og ved behov, behandler sakene i saksbehandlingsprotokollen og treffer vedtak i tråd med Forvaltningsloven.  Er tiltaksteamet i tvil om søkers sykdom, funksjonsevne, boforhold og annet, blir hjemmebesøk gjennomført.  Vedtaket kan påklages ved å sende det tilbake til tiltaksteamet som behandler søknaden på nytt. Opprettholder tiltaksteamet sitt vedtak blir søknaden videresendt Statsforvalteren.  Ingen pleie- eller omsorgstiltak blir iverksatt før det foreligger et vedtak. |
| **HVA KOSTER TJENESTEN?** |
| Pleietjenesten er gratis, men det kan komme utgifter til evt. medisinsk forbruksmateriale eller rene hjemmehjelpstjenester. |
| **HVA KAN BRUKEREN FORVENTE AV KOMMUNEN?** |
| * At personalet tar hensyn til brukeren, viser respekt og forståelse * At taushetsplikten overholdes * At personalet til enhver tid forholder seg til gitte lover og retningslinjer * At det blir gitt beskjed om endringer på tidspunkt eller annen endring * At personalet legitimerer seg |
| **HVA FORVENTER KOMMUNEN AV BRUKEREN?** |
| * At det blir gitt beskjed hvis brukeren ikke er hjemme * At den personalet blir møtt med respekt. * At det respekteres at personalet er underlagt taushetsplikt. * At det gis tillatelse for tilpasninger for bruk av hjelpemidler i hjemmet * At adkomsten fram til bolig/eiendom er framkommelig, også vinterstid med snørydding og brøyting * At det fremskaffes husnøkler ved behov, slik at hjemmetjenesten kommer seg inn for å yte avtalt bistand. * At brukeren selv ordner med følge til lege, tannlege og andre offentlige instanser * At prøvetaking, sårbehandling og infeksjoner blir tatt hånd om ved legekontoret så sant brukeren selv er i stand til å komme seg dit. * At du ikke røyker når vi er i hjemmet ditt * At kjæledyr ikke må være til sjenanse for personalet * Det skal være tilgjengelig utstyr for helsepersonell til å utføre håndhygiene, dvs såpe/tørkepapir * Dersom det er mulig: Brukeren bestiller selv resepter, henter ut medisin, og administrerer eget medisinbruk. |
| **HVORDAN SØKE OM HJEMMESYKEPLEIE?** |
| Søknader om omsorgstjenester søkes på et fastlagt søknadsskjema.  Skjemaet kan man få ved kommunens servicekontor eller laste ned/søke elektronisk via kommunens heimesider. <https://www.haegebostad.kommune.no/slik-soeker-du.6282245-511203.html>  Kommunens samlende pleie- og omsorgstjenester framgår i søknadskjemaet.  Nøye utfylt skjema supplert med legeattester, beskrivelser og annet som kan underbygge søknaden.  Søknader som ikke sendes elektronisk kan sendes til:  HÆGEBOSTAD KOMMUNE  Laukrokveien 4,  4595 Tingvatn |
| **ANDRE TJENESTER SOM OG ER TILGJENGELIGE FOR HJEMMEBOENDE:** |
| * Praktisk bistand og opplæring * Fysioterapi * Tekniske hjelpemidler * Levering av mat * Trygghetsalarm * Støttekontakt * Avlasting * Korttidsopphold ved Eiken bo- og omsorgssenter * Omsorgslønn * Transporttjeneste * Dagaktivitetstilbud * Hjemmehjelp * HDO |
| **KONTAKTINFORMASJON:** |
| HÆGEBOSTAD KOMMUNE  Laukrokveien 4,  4595 Tingvatn  Tlf: 383 49 100  post@ haegebostad.kommune.no |